### Resumé

Økonomiudvalget besluttede på møde 2 .december 2024 at udsætte beslutning om finansiering af valgform til Ældreråd, da Økonomiudvalget ønskede forskellige modeller for fremmødevalg nærmere beskrevet.

På baggrund af beslutningen præsenteres Økonomiudvalget for tre modeller til fremmødevalg til en pris på henholdsvis 1.705.800 kr., 526.513 kr. og 328.666 kr. Dertil præsenteres udvalget for en model til digitalt valg til 285.800 kr.

Seniorudvalget anbefalede 20. november 2024 Økonomiudvalget og Byrådet, at der afholdes fremmødevalg til Ældrerådet i 2025.

### Sagsfremstilling

Ludvig Jepsen er en valgform, hvor vælgerne fysisk møder op på et valgsted for at afgive deres stemme. Dette adskiller sig fra andre valgformer som brevvalg eller digitalt valg. Digitalt valg er en valgform, hvor vælgerne afgiver deres stemme i deres digitale postkasse, og ikke-digitale borgere, og ikke-digitale borgere afgiver deres stemme via almindelig post.

Følgende modeller for fremmødevalg beskrives:

##### Model 1: Analogt valg på 34 valgsteder samtidig med kommunal- og regionalvalg

Valget foregår tirsdag 18. november 2025 samtidig med kommunal og regionalvalg på kommunens 34 valgsteder.

Valget foregår på samme måde som kommunal- og regionalvalg med valgstyrer og valgtilforordnede, stemmebord, valgbokse, stemmeurner, analoge stemmesedler og manuel optælling ved valgpersonale.

Ældrerådsvalget skal foregå tydeligt og klart adskilt fra kommunal- og regionalvalg, og det betyder, at valget til ældrerådet så vidt muligt afholdes i separat lokale på valgstedet.

Ældrerådet bemander valgstedet med valgstyrer og valgtilforordnede.

Pris 1.705.800 kr.

Velfærdsforvaltningen estimerer, at der yderligere er udgifter til planlægning og koordinering af fremmødevalget svarende til et administrativt årsværk på 550.000 kr.

##### Model 2: Digitalt fremmødevalg på 34 valgsteder samtidig med kommunal- og regionalvalg

Valget foregår tirsdag 18. november 2025 samtidig med kommunal- og regionalvalg på kommunens 34 valgsteder.

Stemmeberettigede borgere stemmer på en tablet med en scanner, hvor borgerne scanner deres sygesikringsbevis og får adgang til digital stemmeseddel. Tablet og scanner lejes af valgleverandør.

Tablet og scanner er opstillet i tilknytning til valglokale, så den ikke virker forstyrrende for kommunal- og regionalvalg.

Ældrerådet bemander valgstedet med en valgstyrer, som kan vejlede borgerne i at betjene tablet. I tilfælde af tekniske problemer kan valgleverandør kontaktes.

Som supplement til fremmødevalg kan vælgerne i perioden 3. – 30. november 2025 stemme i deres digitale postkasse på computer. Ikke-digitale borgere kan stemme via ordinært brev.  Dette sikrer, at ikke-mobile borgere også kan stemme.

Pris 526.513 kr.

Velfærdsforvaltningen estimerer, at der yderligere er en udgift til planlægning og koordinering af denne valgform til 1/3 af et administrativt årsværk til 181.500 kr.

##### Model 3: Digitalt fremmødevalg i Borgerservice og de fire centerbyer

Valget foregår i perioden 3. til 30. november 2025 i [adresse] og de fire centerbyer Børkop, Egtved, Give og Jelling.

Stemmeberettigede borgere stemmer på en tablet i [adresse] i Administrationsbygningen og på bibliotekerne i de fire centerbyer. Tablet og scanner lejes af udbyderen

Bemanding aftales med Borgerservice og bibliotekerne.

Borgerne får adgang til digital stemmeseddel via tablet med en scanner, hvor de logger sig på med deres sygesikringsbevis. Opstår der tekniske problemer, kan valgleverandør kontaktes.

Som supplement til at stemme på fem valgsteder kan borgerne stemme fra deres digitale postkasse. Ikke digitale borgere kan stemme via ordinært brev. Dette sikrer, at ikke-mobile borgere også har mulighed for at stemme.

Pris  328.666 kr.

Velfærdsforvaltningen estimerer, at der yderligere er udgifter til planlægning og koordinering af denne valgform til 1/4 af et administrativt årsværk til 137.500 kr.

##### Digital valg

Alternativet til nævnte modeller for fremmødevalg kan være at afholde digitalt valg, som fremgår af Ældrerådets vedtægter, og som rådet afholdte i 2017 og i 2021:

Valget foregår i perioden 3. til 30. november 2025.

Stemmesedler tilgår vælgernes digitale postkasse. Ikke-digitale borgere får tilsendt almindeligt brev med stemmeseddel og returkuvert. Dette gør det lettere for borgere med digitale udfordringer og borgere med mobilitetsproblemer at stemme.

Pris 285.800 kr.

Velfærdsforvaltningen estimerer, at der yderligere er udgifter til planlægning og koordinering af denne valgform til 1/4 af et administrativt årsværk til 137.500 kr.

### Økonomi

På baggrund af [adresse] tidligere anbefaling er i nedenstående bevillingsskema medtaget model 1 på 1,706 mio. kr. til fremmødevalg. Hvis Økonomiudvalget vælger en af de andre modeller, vil den bevillingsmæssige konsekvens i stedet være 0,527 mio. kr. (model 2), 0,329 mio. kr. (model 3) eller 0,286 (model 4).

Ved model 1 til 3 er den manglende finansiering følgende

* Model 1: 1,420 mio. kr.
* Model 2: 0,241 mio. kr.
* Model 3:  0,043 mio. kr.

Ved model 4 kan beløbet afholdes indenfor det afsatte budget.

##### Model 1: Analogt valg på 34 valgsteder samtidig med kommunal- og regionalvalg

![](data:image/jpeg;base64...)

##### Opsummering af de bevillingsmæssige konsekvenser

Sagen medfører, at der bevilges 1,706 mio. kr. i 2025 til afholdelse af fremmødevalg til Ældrerådet. Heraf kan 0,286 mio. kr. finansieres af det afsatte budget i 2025 til digitalt Ældrerådsvalg.  Økonomiudvalget anmodes om at anvise finansiering af de resterende 1,420 mio. kr.

##### Høring

Centralt Budget har ingen bemærkninger af bevillingsmæssig karakter.

### Sagens videre forløb

Sagen sendes videre til Byråd, da Byrådet har ansvaret for, at der afholdes valg til Ældrerådet, og fastsætter i samarbejde med Ældrerådet regler for valgets afholdelse.

### Historik

**Kommunaldirektøren indstiller , den 17. februar 2025, punkt 37:**

at Økonomiudvalget anbefaler en af de angivne modeller overfor Byrådet.

at Økonomiudvalg anviser finansiering for model, der anbefales til Birthe Kjær 2025.

at de bevillingsmæssige konsekvenser godkendes jf. ovenstående bevillingsskema.

#### Beslutning fra Økonomiudvalget, den 17. februar 2025, punkt 37:

Et flertal i økonomiudvalget anbefaler model 3 med den tilføjelse, at såfremt ældrerådet ønsker det, kan der afholdes et fælles valg-event. Der bevilges i alt 400.000 kr til finansiering af valget samt valg-eventet, der finansieres fra den centrale reservepulje.
Ronja Lind og Uffe Hansen anbefaler model 1.

### Beslutning

Borgmesteren satte Økonomiudvalgets indstilling til afstemning.

For Økonomiudvalgets indstilling stemte et flertal på 24 medlemmer:

Nicolaj Winther, Agnes Andreasen, Agnes Steffensen, Martin Dam, Bertram Holm, Britta Pedersen, Mathias Krogh, Lars Madsen, Nikolai Jespersen, Frans Hermansen, Kent Paulsen, Ragner Mikkelsen, Tage Christiansen, Emilie Eriksen, Lars Ravn, Carl Friis, Charlotte Holst, Steen Jørgensen, Casper Lauritsen, Jeppe Kristensen, Zacharias Friis, Ernst Nissen, Benedikte Bruun og Michelle Gregersen.

Imod stemte et mindretal på 7 medlemmer:

Lars Olesen, Astrid Nørgaard, Michala Knudsen, Ronja Lind, Kristine Andersen, Holger Jacobsen. Endvidere stemte Mogens Frandsen imod med den begrundelse, at han ønsker et fremmødevalg.

Fraværende: Einer Christoffersen. I stedet mødte Nikolai Jespersen.